Zhantas/Cleaned-Kyrgyz_Wikipedia huggingface dataset:
Кайыпов Алибай

Кайыпов Алибай 1916-жылы 16-Ноябрда азыркы Сузак районуна караштуу Кызыл -Кыя айылында туулган.
 
 Сегиз жашынан он эки жашына чейин балдар үйүндө билим алып, 13 жашынан Красный Октябрь колхозунда таразакеч болуп иштей баштайт.
 1935-жылы 23-майда Кызыл Армиянын катарына чакырылат.
 Армияда Казахстандын Кызыл-Ордо деген жеринде кызмат өтөйт.
 Армиядан кызматын өтөп келгенден кийин, колхоздо мал ферма болуп, 1941-жылга чейин эмгектенет.
 Улуу Ата Мекендик согуш башталганда, кайрадан армияга чакырылып, Украинанын Харьков шаарында биринчи жолу урушка катышкан.
 1945-жылдын баш ченинде, жаракат алат да, армиядан бошотулуп, мекенине кайтып келет.
 Келгенден кийин, жалган жалаа менен түрмөгө түшүп калып, бирок эки жылдан кийин, акталып чыгып, өзү иштеп кеткен, Красный Октябрь колхозунда жылкычы болуп, пенсияга чыкканга чейин иштеген.
 1976-жылы эс алууга чыгып, 2000-жылы 84 жашында каза болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Субанкулов Дадан

Субанкулов Дадан 1915-жылы 15-майда жумушчунун үй-бүлөсүндө туулган.
 
 Советтик Армиянын катарына чакырылып, Улуу Ата мекендик согушту армияда жүрүп тосот.
 Урушта бир нече жолу жарадар болуп, дарыланып чыккандан кийин, кайра эле өзүнүн бөлүгүнө барып, согуштан 1946-жылы кайтып келген.
 Согуштагы көрсөткөн эрдиктери үчүн, “За боевые заслуги” төш белгиси жана бир топ юбилейлик медалдар менен сыйланган.
 Согуштан келгенден кийин, бир топ жыл колхоздо бригадир болуп эмгектенген.
 Совхоз уюшулгандан кийин, пенсияга чыкканга чейин, жумушчу болуп иштеген, 2008-жылы апрель айында 93 жашында дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Осмоналиев Исмаил

Осмоналиев Исмаил 1915-жылы 9-январда Сузак районунун Сары-Булак айылында туулган.
 
 Сары-булак айылында жетинчи классты, 1937-жылы Жалал-Абад шаарындагы педогогикалык окуу жайын аяктап, мугалимдик кесипке ээ болот.
 Сары-Булак, Таран-базар айылдарында мугалим болуп иштеп жүрүп, 1939-жылы Аскер кызматына чакырылып, Украина Республикасынын Винница областында катардагы жоокер болуп кызмат кылат.
 1941-жылы Улуу Ата Мекендик согуш башталып ошондон ары согушка кирет.
 Кызмат өтөп жүрүп телефонист деген кесипке ээ болгон.
 Согуш учурунда Гвардиялык полкто байланыштыргыч болуп кызмат өтөйт.
 1945-жылга чейин Украинаны, Варшаваны, бошотууга катышып, жеңиш күнүн Берлинден тосот.
 Согушта көрсөткөн каармандыгы үчүн «Кызыл Жылдыз», «Каармандыгы үчүн», Ата Мекендик согуштун I-II баскычтагы ордендери жана 13 медаль менен сыйланган.
 1946-жылы айылга келип өз адистиги боюнча мугалим болуп иштейт.
 1944-жылдан Коммунисттик Партиянын мүчөсү болгон.
 1949-жылы Фрунзедеги башкаруу курсун окуп келип, бригадир, башкарма, айылдык кеңеште секретарь болуп эмгектенип, 2 жолу “Эмгектин ветераны” медалы жана бир нече Ардак грамоталар менен сыйланган.
 2005-жылы 90 жаш курагында дүйнөдөн кайтат.
 Өзү жашаган көчөгө аты коюлган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Осмонов Арапбай

Осмонов Арапбай 1914-жылы азыркы Сузак районунун Багыш айылында туулган.
 
Багыш айылындагы бапггалгыч мектепти бүтүргөн соң, айдоочулук кесипке окуган.
Жаштыгы колхоздоштуруу убагына туш келип, ага активдүү катышкан. Жаштардын техниканы үйрөнүүсүнө жакшы жардамын көрсөтүп, көптөгөн механизаторлорду даярдап чыгарган. Улуу Ата мекендик согуш башталганда, 1941-жылы август айында өз ыктыяры менен согушка жөнөп, артилерияда кызмат өтөгөн. Согуштагы каармандыгы үчүн, аскер жетекчилигинин көптөгөн алкыштарына, ”3а отвагу”, “За боевые заслуги” медалдары, Евпатория, Перекоп шаарлары үчүн болгон согушта, И.В.Сталиндин өз колунан сыйлык алууга татыган.

Кенигсберг (азыркы Калининград) шаарын бошотууда оор жаракат алып, жеңиш күнүн госпиталда тоскон.
Госпиталдан 1945-жылы август айында чыгып, өз айылына кайтып келип, өмүрүнүн акырына чейин айдоочулук кесибинде эмгектенип келген. 1978-жылы согушта алган жаракатынын кесепетинен 64 жашында каза болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Мырзаканов Абдимамат

Мырзаканов Абдымамат 1912-жылы азыркы Сузак районунун Багыш айылында туулган.
 
 1942-жылы октябрь айында Улуу Ата Мекендик согушка чакырылып, Калинин обласында, гвардиялык 8-аткычтар дивизиясында кызмат кылып согушка катышат.
 1943-жылдын сентябрь айында оор жаракат алып госпиталга түшөт.
 1944-жылдын февраль айына чейин дарыланып, жаратынын оордугуна байланыштуу, врачтардын чечими менен Улуу Ата Мекендик согуштун 2-топтогу майыбы болуп айылына жөнөтүлөт.
 1945-жылы КПССтин катарына мүчө болуп кабыл алынат.
 Андан кийинки жылдары колхоз, совхоздордо эмгектенип ардактуу эс алууга чыккан.
 Согуш учурунда бир канча, андан кийинки юбилейлик, жалпы 14 медаль менен сыйланган.
 2002-жылы 7-октябрда дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Сайназаров Ажимамат

Сайназаров Ажимамат 1912-жылы 12-январда Сузак районунун Багыттт айылында туулган.
 
1932-жылы орто мектепти Фрунзе шаарында окуп бүтүп, андан соң, бухгалтер кесибине ээ болгон. 1941-жылы Улуу Ата-мекендик согушка чакырылып, 19-аткычтар полкунун минамет батареясында минаметчик болуп кызмат өтөгөн. 1943-жылы оң колунан жана оң бутунан жарат алып үйгө кайткан.
1946-1949-жылдары Багыш айыл кеңешинин төр агасы, 1950-1954-жылдары Октябрь райондук Госстрахтын ага инспектору, 1954-1956-жылы ХХ-партсьезд колхозунда парт организациянын секратары, 1956-1963-жылдары “Ленин-жол” колхозунда пахтачылык бригадасында бригадир, 1963-жылдан ’’Дружба” совхозунда бригадир, кассир болуп өмүрүнүн аягына чейин эмгектенип, 1986-жылы дүйнөдөн кайткан.

Бир канча орден, медалдар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Арзыматов Тагай

Арзыматов Тагай 1912-жылы Өзгөн районунун Таш-Кепе айылында туулган.
 
 Иниси Султан төрөлгөндөн кийин, көп өтпөй ата-энеси оорудан көз жумушат да, 2 жаш бала аталаш абасынын колунда чоңоюшат.
 Эрезеге жетип эс тартып калганда, Көк-Арт айылына туугандарына келип ошол жерде туруп калышат.
 4-класс башталгыч мектепти аяктап, Кызыл-Октябрь колхозунда эмгектенип жүрүп, 1942-жылы Улуу Ата Мекендик согушка кетет.
 Челябинск областында 3 айлык даярдыктан өткөндөн кийин, бөлүштүргөндө Белоруссия фронтунда 2-гвардиялык 99-аткычтар полкуна туш келет.
 1943-жылы колунан оор жаракат алат.
 Согуштагы көрсөткөн каармандыгы үчүн “Ата Мекендик согуштун” I-даражадагы ордени жана бир канча медалдар менен сыйланган.
 Согуштан келгенден кийин, колхоздун, совхоздун ар кандай тармагында иштеп жүрүп эс алууга чыккан.
 1992-жылы дүйнөдөн кайткан.
 Иниси Арзыматов Султан согушка кеткен боюнча кабары жок дайынсыз болуп калат.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Өзгөн району
Категория:Инсандар
Маматов Бөрүбай

Маматов Бөрүбай 1907-жылы азыркы Сузак районунун Кызыл-Туу айылында туулган.
 
Улуу Ата Мекендик согуш башталганга чейин ар түрдүү тармакта бухгалтер болуп иштеп, 1941-жылы согушка чакырылган.
Алгач Украина фронтунда, андан кийин Прибалтика, Беларус фронторунда, байланыш бөлүмүнүн командири болуп кызмат кылып, Берлинди алуудагы согушка катышкан.
Согушта көрсөткөн эрдиги үчүн “Берлинди алууда көрсөткөн эрдиги үчүн” “Кызыл-Жылдыз” ордендери жана көптөгөн медальдар менен сыйланган.
Согуштан келгенден кийин Жалал-Абад областтык Эл агартуу тармагында баш бухгалтер болуп көп жылдар эмгектенип, андан соң Октябрь балдар үйүндө кампа башчысы болуп иштеп ардактуу эс алууга чыккан.
1997-жылы 90-жаш курагында көз жумган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Калдыбаев Борчо

Калдыбаев Борчо 1922-жылы 12-ноябрда Сузак районунун Көк-Кыя айылында туулган.
 
 Жети жылдык билим алгандан кийин 1939-жылы Көк-Кыя айылында дүкөндө сатуучу болуп иштейт.
 1940-жылы 18 жашында Советтик Армиянын катарына чакырылып, Өзгөн районуна караштуу Куршаб айылында Кавалерия аскеринде катар дагы жоокер, 1941-жылы Ата-Мекендик согуш башталганда, 906-өзүнчө аткычтар батальонунда жоокер болуп майданга жөнөтүлөт.
 1942-жылдын июнунан, 1944-жылдын мартына чейин Панфиловдун айтылуу 8-аткычтар дивизиясында, 19-Талгар полкунун 1-батальонунда пулеметчик, бөлүмдүн командири, гвардиянын сержанты болуп кызматын улантат.
 Кыргызстандан баштап, Москва жана бүтүндөй Европаны басып өтүп, Германияга чейин жеткен.
 1943-жылдын күзүндө Великие Луки кааласындагы коргонуу линиясында турган, генерал-майор И.В.Панфилов атындагы 8-аткычтар дивизиясынын, Талгар полкунун курамындагы бир батальонунун коргонуу пункту бар эле.
 Камыштуу көлдүн аркы бетинде немистер, берки бетинде советтик жоокерлер турат.
 Батальондун командири майор Иван Шапшаев жоокерлерге кашык каны калгыча салгылашып, чептен душмандарды өткөрбөөнү буйрук кылат.
 Таң агарып келе жатканда немистердин чабуулу башталат.
 Аябагандай чоң кагылышуудан кийин жоокерлердин баары өлүп, Балы Бейшебаев, Хасан Бегалдин, Борчо Калдыбаев, СагынбайТанкеев төртөө гана тирүү калат. Душмандын экинчи чабуулу башталып, аларга жардам келгиче бир дагы немисти өткөзбөй кармап турушат.
 Алардын көрсөткөн эрдиктери жоокерлерге үлгү болуп даңазаланып, гезиттерге сүрөттөрү чыгып, “Кызыл-жылдыз” ордени менен сыйланып, Советтер Союзунун Баатыры наамына көрсөтүлүшөт.
 Андан кийинки кагылышууда контузия алып, немистерге колго түшүп калат.
 Немистерден оңтойлуу качып чыгып, Венгердик партизандардын жардамы менен Советтик Армиянын катарына келип, согуш бүткөнчө кызмат кылган.
 Ошого байланыштуу түшүнүксүз себептер менен, жогорку наам берилбей калган.
 Волокаламск шоссесинде унутулгуз эбегейсиз зор эрдик көрсөткөн Панфиловчулардын немистер менен болгон кандуу кагылышы тарых барактарынан өчпөс орун алган.
 Москва шаарындагы “Жеңиш” багындагы Москва шаарын коргоочулардын эстелик ташындагы тизмеде аты жазылып турат.
 Ошол кагылышта эрдик көрсөткөн Борчо Калдыбаев, 1947-жылы согуштан кайтып келген соң, кайрадан эле дүкөндө сатуучу болуп ишин улантат.
 1948-1950-жылдары Кызыл-Октябрь колхозунда катчы, 1950-1952-жылдары Заготканторада директордун орун басары, 1952-1987-жылдары, Гидрометео кызматында Жалал-Абад областы боюнча байкоочу, 1987-жылы «Эмгектин ардагери» деген наам менен ардактуу эс алууга чыгат.
 «Кызыл Жылдыз» ордени «Эрдик үчүн» жана башка көптөгөн медалдардын ошондой эле сыйлыктардын ээси.
 Гагарин көчөсүнө (2-көчө) аты коюлду.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Дарбанов Эрмат

Дарбанов Эрмат 1916-жылы Сузак районунун Октябрь кыштагында туулган.
 
Орто мектепти Октябрь балдар үйүнөн аяктап, эмгек жолун Октябрь айыл кеңешинде иштеп баштаган.
1936-жылдан НКВДда (Элдик Ички Иштер Комиссарианты) кызмат кылып, Ош областтык НКВД башчысы болуп эмгектенип, 1941-жылы башталган Улуу Ата Мекендик согушка кетип, алгач кавалериялык полкто, андан кийин аткычтар полкунун атайын уюшулган “СМЕРШ” бөлүгүнүн командири болуп кызмат кылган.
Согушта көрсөткөн эрдиктери үчүн “Кызыл Жылдыз”, “Улуу Ата Мекендик” II-III баскычтагы ордендери жана көптөгөн медалдар менен сыйланган.
Согуштан келгенден кийин 1953-жылга чейин НКВДда кызмат кылып, 1953-1957-жьшдары Жалал-Абад “Горпромторг”, Сузак РайПО, Октябрь СелПО төрагасы болуп эмгектенип, ардактуу эс алууга чыккан.
7 уул-кыздын атасы.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Юсувалиев Сапарбай

Юсувалиев Сапарбай 1917-жылы Сузак районунун Сары-Булак айылында туулган.
 
 1937-жылы Жалал-Абад шаарындагы башталгыч орто мектепти бүтүрүп, сабатсыздыкты жою мектебинде (Ликбез) бир жыл мугалим болуп иштейт.
 1938-1940-жылдары Кызыл Армиянын катарында кызмат өтөп, Фин согушуна катышат.
 1940-1941-жылдары Кыргыз ССР Ички иштер министрлигинде ипттейт.
 1941-1946-жылдары Герман, Япон согушуна катышат.
 Согушта көрсөткөн эрдиктери үчүн, Башкы командачы, Советтер Союзунун Маршалы И.В.Сталиндин атайын буйругу менен, 17 жолу “Алкыш” алууга татыктуу болгон жана эки жолу “Кызыл Жылдыз” ордени, “Германияны жеңгендиги үчүн”, “Японияны жеңгендиги үчүн” медалдары менен сыйланган.
 Ошондой эле Сталиндин өз колунан атайын аты аталган кол саат алуу бактысына ээ болгон.
 1947-жылы Октябрь райондук комитети, “Мал чарба азыктарын даярдоо” конторасына башкарма кылып дайындайт.1951-1952-жылдары Кыргызстан Компартиясынын Борбордук Комитетинин атайын жолдомосу менен, эт өнөр жайы боюнча Москвадагы химия-технология институтунда билимин өркүндөтүп, бир жылдык курсун окуп келет.
 1952-1957-жылдары Жалал-Абад областтык “Мал чарба азыктарын даярдоо” башкармалыгында, Жалал-Абад областтык айыл чарба башкармалыгынын кадрлар боюнча башкармасынын орун басары, Октябрь райондук финансы бөлүмүндө башчынын орун басары болуп иштеген.1957-жылы Фрунзе шаарындагы ботаникалык бактан жүзүм көчөттөрүн алып келип, Фрунзе колхозунун чарба жерине олтургуза баштаган.
 Кезинде “Октябрь” жүзүмчүлүк совхоз-комбинаты болуп, рентабелдүүлүгү арткан, жүзүм плантацияларынын негизин түзгөн ушул адам болгон.
 1962-жылы 15-февралда согуштан алган жараттарынын таасиринен, 45 жаш курагында дүйнөдөн кайткан.
 Октябрь кыштагындагы өзү жашаган көчөгө (1-көчө) аты коюлган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Медеров Эрмамат

Медеров Эрмамат 1910-жылы азыркы Сузак районунун Кызыл-Кыя айылында туулган.
 
 Эмгек жолун 15-16 жашында темир жол мекемесинде иштөөдөн баштайт.
 1926-жылдан баштап ички иштер бөлүмүнө которулуп катардагы милиционер болуп иштейт.
 Катардагы милиция кызматкеринен бөлүм башчысына чейин көтөрүлөт.
 1938-1940-жылдары Фрунзе шаарындагы ИИМнин алдындагы Областтар аралык атайын мектебинде окуган.
 Ошону менен катар Кыргыз ССР Жогорку Советинин Президиумунун биринчи чакырылышынын депутаты болгон.
 Согуш мезгилинде бир топ татаал мамлекеттик кызматтарда эмгектенип келген.
 Бир нече мамлекеттик сыйлыктар менен сыйланган.
 50 жылдан ашуун мезгилде советтик, партиялык, мамлекеттик кызматтарды аркалап, Кыргыз Республикасынын өсүп-өнүгүүсүнө өз салымын кошкон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Уметов Калымбет

Уметов Калымбет - 1907-жылы азыркы Сузак районунун Көк-Арт айылында туулган.
 
 Жаштайынан жетим калып, Октябрь Революциясы жеңип, өлкөдө большевиктер бийликке келгенде, комсомолдун катарына өтөт.
 Ликбезден окуп, сабатын жойгондон кийин, Көк-Арт балдар үйүнө келип, андан 7-класска чейин окуйт.
 Граждандык согушта кызыл командир Эргеш Алиевдин батальонунда кызмат өтөп, Самидин, Баяс Султан, Рахман паңсат, Абдыганы Эшен, Аман палбандарга каршы согушуп, Кыргызстандын түштүк аймагын түрө кыдырып чыккан.
 Граждандык согуш аяктаганда өзүнүн айылы Көк-Артка келип, мугалим, зав. ферма сыяктуу кызматтарды аркалаган.
 Улуу Ата Мекендик согушка 1942-жылы кетип, Сталинград фронтунун 62-армиясына туш келип, чалгындоо ротасында кызмат өтөгөн.
 Фельдмаршал Паул К колго түшкөн, чоң согушка катышкан.
 3 жолу жаракат алып, 1944-жылы акыркы алган жараатынан кийин айылына келген.
 «За оборону Сталинграда», «За боевые заслуги» төш белгилери жана башка көптөгөн юбилейлик медалдар менен сыйланган.
 Согуштан келгенден кийин, кампачы, жылкычы болуп иштеген.
 1979-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Умаркулов Жолдошбай

Умаркулов Жолдошбай 1906-жылы азыркы Сузак районунун Карагана айылында туулган.
 
 Он төрт жашында комсомолдун, комсомол уюмунун ячейкасына шайланат. 
 Комсомолдун уездик комитетинин секретары жана бюро мүчөсү катары Кетмен-Төбө, Кызыл-жар, Базар-Коргон, Көк-Арт аймагында жаштарды комсомолго, мектепке тартууга активтүү катышкан. 
 1925-1962-жылдары мектептин директору, райондук элге билим берүү бөлүмүнүн инспектору, башчысы болуп эмгектенген. 
 1920-1930-жылдары басмачыларга, 1941-1945-жылдары Германияга каршы согушкан жана агартуу майданынын жоокери катары кызмат өтөгөн. 
 Эл жер үчүн өтөгөн эмгеги бааланып, өкмөт тарабынан “Кызыл жылдыз”, “Ардак белгиси”, “Эрдик үчүн” ордендери жана сегиз медаль менен сыйланган. 
 4 уул, 3 кыздын атасы. 
 1979-жылы дүйнөдөн кайткан 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Абдыразак уулу Касым

Абдыразак уулу Касым 1905-жылы Багыш айылында туулган.
 
 15 жашында жетим калып, жеке чарбада иштеп жүрүп, айылда арабча баштапкы билим алат.
 1927-1928-жылдары Ташкентте Советтик партиялык мектептен билим алып келип, бай-манаптарды кулакка тартуу комиссиясында итптеп жүрөт.
 1930-1931-жылдары экинчи жолу баш көтөргөн басмачылар менен болгон күрөшкө Сакалды, Ноокат, Базар-Коргон, Арсланбап, Кызыл-Үңкүрдө катышат.
 1931-1951-жылдары Өзгөн районунун Жалпак-Таш айылына тагаларына барып, ал жерде адегенде мугалим, селКоветтин секретары, селыгонун башкармасынын орун басары болуп иштейт.
 1942-жылы Улуу Ата Мекендик согушка чакырылып З-Украиналык фронтто Малиновскийдин Армиясында жүрүп согуш жүргүзөт.
 1944-жылы бир колунан ажырап келип 1951-жылга чейин Өзгөн районунун “Ленин” “Эмгекчил” колхоздорунда бухгалтер, башкарма болуп иштейт.
 1951-жылы ата журту Багыш айылына келет.
 1954-1970-жылдары “Жаңы Кайрат” “Ленин Жолу” колхоздорунда бухгалтер, бригадир болуп иштеп жүрүп ардактуу эс алууга чыгат.
 Эл журтка балбан, чоң улакчы, күчтүү эңишчил катары таанылып ушул убака чейин анын улакта, эңиште көрсөткөн тамашалары эл арасында айтылып келет.
 1929-жылы Кара-Чолокто, Көк-Арттан Турду деген адам чоң аш берет.

 Чоң улак болот. Улакты алуу үчүн чогулган топ, аттын көптүгүнөн улакты эч ким ала албай 2 саат бузулбай турат.
 Жаныбек уулу Абдүрөйүштүн чоокер аты менен улакты Касым алып чыгып маарага таштайт.
 Биринчи байгеге коюлган төө баштаган тогузду Касым алып, Касым деп элдер көпкө чейин кыйкырып турушатЛ932-жылы Өзгөндүн Суна деген чоң жайлоосунда, жайдын толук мезгилинде төрт уруу элдин чоң мааракеси болот.
 Ошондо эңиш болуп Алай-Гүлчөдөн келген атактуу бир балбан чыгат.
 Тагалары чыгарган Касымды башка балбаныңар жок беле деп тогоотпостой мамиле кылып коет.
 Жини келген Касым ошол балбанды бир чакырым сүдүрөп оодарганы айтылып жүрөт.
 Октябрь кыштагынын деги эле ушул аймактын, кыргыздын аш той мааракелеринде намысын коргоп келген балбаны болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Шаболотов Адан

Шаболотов Адан 1904-жылы азыркы Сузак районунун Алчалуу-Булак айылында туулган.
 
 1930-жылы Октябрь кыштагына көчүп келип чарбаларда иштеп жүрүп 1939-жылы Беш-Бала айылына көчүп келип «Жаңы Кайрат» колхозунда колхозчу болуп эмгектенет.
 жылы Улуу Ата Мекендик согушка чакырылып 2-Украиналык фронтто 1373 зенит-артилериялык полкунда кызмат кылат.
 Германияда, Украинада, Будапеште, Япон согушунда көрсөткөн каармандыгы үчүн 8 медаль менен сыйланган.
 1945-жылы Сталиндин №372 буйругу менен мактоо баракчасын алат.
 Согуштан келгенден кийин «Жаңы Кайрат» колхозунда бригадир болуп эмгектенет Дербишев Исраил 1904-жылы Сузак районунун Багыш айылында туулган.
 Ташкентдеги педагогикалык окуу жайын бүтүп келип, Жалал-Абад кантонунда иштейт.
 1924-1928-жылдары Жалал-Абад кантонунун билим берүү тармагында эмгектенген.
 1928-жылыОктябрьжетимбалдар үйүначып, 1932-жылгачейин иштейт.
 1933-жылы кулакка тартылып, Тажикстандын Сталинабад деген жерине айдалат.
 1934-жылы акталып келип, 1935-жылдан Октябрь районунун билим берүү башкармасын башкарып турат.
 1937-жылы кайрадан репрессияга кабылып Өзбекстанга айдалат.
 Ал жакта жөн жүрбөй кыргыз айылдарында (Айым, Токтогул) кыргыз мектебин ачат.
 Ошол мектепте директор болуп иштеп турган.
 1939-жылы У.
 Абдукаимовдун жардамы менен акталып келип, Кара-Алма айылындагы орус мектебинде 1942-жылга чейин директор болуп иштейт.
 1940-жылы “Мыкты мугалим” деген наам алган.
 1942-жылы бронь берилгендигине карабастан Улуу Ата Мекендик согушка кеткен.
 Офицерлер курсун бүтүрүп, Сталинград фронтуна туш болгон.
 Андан кийинки тагдыры белгисиз бойдон калган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Мамбеталиев Кебек

Мамбеталиев Кебек 1903-жылы азыркы Сузак районунун Кызыл-Кыя айылында туулган.
 
 Октябрь революциясы жеңип, бийликке большевиктер партиясы келгенде, жер-жерлерде артелдер уюшулуп, жаңыча жашоо башталат.
 Ар бир жаңыча жашоо ар кандай карапайым эл учун оор кырдаалды жаратат эмесби, ошондой оор кырдаалда, 1933-жылы азыркы Сузак районунун "Кыз-Кол" а/ө караштуу беш учаскадан турган "Кызыл-Кыя" айылында тогуз адамдан турган "Тоо-Кен"колхозу түптөлүп жалпы элдин колдоосу менен жаңы түзүлгөн колхозго башкарма болуп дайындалат.Жылдар өтуп Октябрь революциясы жемишин берип өнүгүүгө карай жол алат, ошол маалда кичи колхозду чоңойтуу максатында 1936-жылы беш кичи айылды бириктирип “Кызыл-Кыя”колхозун уюштуруп, кеңейтилип жаңыдан уюшулган колхозду 1943-жылга чейин жетектейт.
 Андан кийин азыркы "Кыз-Көл" а/ө караштуу бардык айылдар кошулуп "Партсъезд"колхозу түптөлүп 1943-жылы "Портсьезд"колхозунун төрагасы болуп дайындалып 1956-жылга чейин жетектеген.
 1956-жылдан баштап, Октябрь кыштагынын 5-6-7-көчөлөрүнө, Кызыл-Кыя жана Кашка-Терек айылдарынан элдер көчүрүлүп келип отурукташа баштайт да отурукташтырылган айылдар жана Сымкат айылы Кашка-Терек айыл кеңешине карап турган.

 1956-жылдан баштап Кашка-Терек айыл кеңешинин төрагасы болуп дайындалып андан кийин Калмак-Кырчын Кара-Дарыя айыл кеңештерининде төрагалык кызматында 1959-жылга чейин иштеген.
 Колхоздор ирилешип, андан кийин совхоз уюшулган маалдардарга чейин, ар кандай жетекчилик кызматтарда иштеп жүрүп, ардактуу эс алууга чыккан.
 Иштеп жүргөн маалда бир канча жолу айылдык, райондук кеңештерге депутат болгон. Кыргыз мамлекеттүүлүгүнүн түптөлүшүнө кошкон зор салымы эске алынып, эл үчүн кылган эмгеги бааланып, бир канча жолку медалдар, ардак грамоталар жана баалуу сыйлыктар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Омошов Өмөркул

Омошов Өмөркул 1902-жылы 17-январда азыркы Сузак районунун Көк-Арт айылында туулган.
 
 Эрезеге жетип, эс тартып калганда, Октябрь Революциясы жеңип, бийликке большевиктер келет. 
 Көк-Артта колхоз уюшулганда, колхоздун ар кандай жумуштарында иштеп, ошол эле мезгилде, ыктыярдуу отряддын катарында да кызмат өтөйт. 
 Улуу Ата мекендик согуш башталганда, өз ыктыяры менен согушка кеткен. 
 Алгач Ташкент шаарында эки айлык даярдоо курсунда болуп, андан кийин кан күйгөн Белорус фронтуна туш болот. 
 Бир айдын ичинде эле, бүтүндөй полк кыргынга учурап, тирүү калгандарын башка полкторго кошуп жиберген. 
 Мылтыкты жакшы аткандыктан, жаңы барган бөлүктө 12 адамдан турган снайпердик отделенияга туш келип, 1943-жылга чейин кызмат өтөгөн. 
 1943-жылы оор жаракат алып, госпиталга түшөт. 
 Айыгып чыккандан кийин, Балтика деңизи аркылуу келген Америкалык кемелердин жүктөрүн фронтко жеткирүүчү конвойдо кызмат кылып жүргөндө, немец авиациясынын бомбалоосуна кабылып, дагы бир жолу оор жаракат алат. 
 Ошол алган жараатынан кийин, 1944-жылы бир топ орден, медалдардын ээси болуп, айылына кайтып келет. 
 1980-жылы каза болгон 
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар